CELEX: 62012CA0613
Language: et
Date: 2014-02-06 00:00:00
Title: Kohtuasi C-613/12: Euroopa Kohtu (kolmas koda) 6. veebruari 2014 . aasta otsus (Finanzgericht Düsseldorfi eelotsusetaotlus — Saksamaa) — Helm Düngemittel GmbH versus Hauptzollamt Krefeld (Eelotsusetaotlus — Tolliliit ja ühine tollitariifistik — Euroopa — Vahemere piirkonna leping Egiptusega — Protokolli nr 4 artikkel 20 — Päritolutõend — Kaupade liikumissertifikaat EUR.1 — Kaupade liikumissertifikaadi EUR.1 asendussertifikaat, mis anti välja pärast seda, kui toode ei olnud enam sertifikaadi välja andnud tolliasutuse kontrolli all — Sooduskohtlemise kohaldamisest keeldumine)

29.3.2014   
            
            
               ET
            
            
               Euroopa Liidu Teataja
            
            
               C 93/15
            
         Euroopa Kohtu (kolmas koda) 6. veebruari 2014. aasta otsus (Finanzgericht Düsseldorfi eelotsusetaotlus — Saksamaa) — Helm Düngemittel GmbH versus Hauptzollamt Krefeld
   (Kohtuasi C-613/12) (1)
   
   (Eelotsusetaotlus - Tolliliit ja ühine tollitariifistik - Euroopa - Vahemere piirkonna leping Egiptusega - Protokolli nr 4 artikkel 20 - Päritolutõend - Kaupade liikumissertifikaat EUR.1 - Kaupade liikumissertifikaadi EUR.1 asendussertifikaat, mis anti välja pärast seda, kui toode ei olnud enam sertifikaadi välja andnud tolliasutuse kontrolli all - Sooduskohtlemise kohaldamisest keeldumine)
   2014/C 93/23
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Hageja: Helm Düngemittel GmbH
   
      Kostja: Hauptzollamt Krefeld
   
      Ese
   
   Eelotsusetaotlus — Finanzgericht Düsseldorf — Euroopa — Vahemere piirkonna lepingu assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel protokolli nr 4 (ELT 2004, L 304, lk 39), mida on muudetud EL-Egiptuse Assotsiatsiooninõukogu 17. veebruari 2006. aasta otsusega nr 1/2006 (ELT L 73, lk 1) artikli 20 tõlgendamine — Liikumissertifikaadi asendussertifikaat, mis anti välja pärast seda, kui toode ei olnud enam sertifikaadi välja andnud tolliasutuse kontrolli all
   
      Resolutsioon
   
   
               1.
            
            
               25. juunil 2001 Luxembourgis alla kirjutatud Euroopa — Vahemere piirkonna lepingut assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Egiptuse Araabia Vabariigi vahel, mis kiideti heaks nõukogu 21. aprilli 2004. aasta otsusega 2004/635/EÜ, peab tõlgendama nii, et kauba Egiptuse päritolu kõnealuse lepinguga kehtestatud sooduskohtlemiskorra tähenduses saab tõendada isegi juhul, kui kauba saabumisel esimesse liikmesriiki kaup jaotati selleks, et saata osa kaubast teise liikmesriiki, ja kui esimese liikmesriigi tolli välja antud liikumissertifikaadi asendussertifikaat, mis käsitles teise liikmesriiki toimetatud kauba osa, ei vasta lepingu protokolli nr 4 mõiste „päritolustaatusega tooted” määratluse ja halduskoostöö meetodite kohta, mida on muudetud EL-Egiptuse Assotsiatsiooninõukogu 17. veebruari 2006. aasta otsusega nr 1/2006, artiklis 20 niisuguse sertifikaadi väljastamisele ette nähtud tingimustele.
            
         
               2.
            
            
               Niisugusel tõendamisel on siiski vajalik, et algselt Egiptusest imporditud kauba sooduspäritolu oleks kindlaks määratud Egiptuse tolli väljastatud liikumissertifikaadiga EUR.1, mis on eelnimetatud protokolliga kooskõlas ja importija tõendab, et esimeses liikmesriigis jagatud ja teise liikmesriiki toimetatud kauba osa vastab ühele osale kaubast, mis oli esimesse liikmesriiki imporditud Egiptusest. Eelotsusetaotluse esitanud kohtu ülesanne on kontrollida, kas põhikohtuasjas on need tingimused täidetud.
            
         
      (1)  ELT C 101, 6.4.2003.